想試呢間餐廳好耐,終於的起心肝試了。２個人叫左４樣野最先上既係鳳梨魚塊，個汁徧甜，正合我心意，反而魚就炸得唔夠脆。之後有生煎包，個餡幾ｊｕｉｃｙ，包身鬆軟，不過個底有芝麻同唔夠脆，唔加芝麻會較好。再上既係和尚戴帽，跟２個燒餅，鑊氣好夠好香，面頭個蛋炒得似滑蛋，唔錯。最後有豆沙鍋餅，個皮太厚，紅豆餡仲可以滑ｄ，呢個麻麻地，因為冇食好耐所以先叫。個前菜係蝦，甜甜酸酸幾開胃，細細隻可以連殼食，２個人都覺得呢個最好味。呢度唔算貴，有咁既水準都算幾好。